## Pismo za starše otrok/učencev/dijakov in zaposlene o tesnem kontaktu z osebo s potrjeno okužbo

Spoštovani starši in zaposleni,

obveščeni smo bili, da je bil v našem zavodu potrjen primer okužbe s SARS-CoV-2.

Upoštevajoč navodila Nacionalnega inštituta za javno zdravje (NIJZ) smo poiskali kontakte okužene osebe znotraj našega zavoda. S tem pismom vas želimo obvestiti, da je vaš otrok imel stik z okuženo osebo, a je šlo za manj tvegan stik. Zato lahko vaš otrok še naprej obiskuje šolo, kot običajno.

Prosimo vas, da se seznanite z in upoštevate **Navodila osebam, ki so bile izpostavljene okužbi s SARS-CoV-2,** ki so dostopna na <https://www.nijz.si/sl/izolacija> v poglavju *Navodila osebam, ki so bile izpostavljene okužbi s SARS-CoV-2*.

Pomembno je, da v obdobju 14 dni od zadnjega tesnega stika z osebo s covid-19 pozorno spremljajte svoje zdravstveno stanje.

Če se v tem času pojavijo simptomi ali znaki bolezni covid-19 (slabo počutje, prehladni znaki, kašelj, vročina, težko dihanje, glavobol, bolečine v mišicah, izguba vonja ali okusa, bolečine v žrelu ...), **ostanite doma** in **pokličite osebnega ali dežurnega zdravnika**, kjer boste prejeli nadaljnja navodila. Zdravnik bo ocenil, ali je potrebna napotitev na vstopno točko zdravstvenega doma za odvzem brisa.

Ključne informacije o koronavirusu SARS-CoV-2 so dostopne na naslednji povezavi: <https://www.nijz.si/sl/koronavirus-2019-ncov>.

Z lepimi pozdravi,

ime in priimek ravnatelja

## Pismo za starše otrok/učencev/dijakov in zaposlene o visoko rizičnem tesnem kontaktu z osebo s potrjeno okužbo

Spoštovani starši in zaposleni,

obveščeni smo bili, da je bil v našem zavodu potrjen primer okužbe s SARS-CoV-2.

Upoštevajoč navodila Nacionalnega inštituta za javno zdravje (NIJZ) smo identificirali, da je bil vaš otrok ime in priimek **v visoko rizičnem tesnem kontaktu z osebo s potrjeno okužbo** (datum zadnjega stika). Skladno z navodili NIJZ se karantena na domu priporoča 10 dni od datuma zadnjega stika, kar za vašega otroka pomeni od danes, datum do vključno datum zadnjega stika + 9 dni.

**Prosimo vas za upoštevanje priporočene 10-dnevne karantene na domu, saj se na ta način zajezi nadaljnje širjenje bolezni covid-19.**

Prosimo vas, da se seznanite in upoštevate **Navodila za karanteno na domu**, ki so dostopna na <https://www.nijz.si/sl/izolacija> v poglavju *Navodilo za karanteno na domu*.

Kljub temu, da so naslednje točke navedene v Navodilih za karanteno na domu, jih izpostavljamo, ker opažamo, da se jih pogosto spregleda:

* V primeru, da ima otrok v času karantene nov visoko rizičen stik z bolnikom (najpogosteje se to zgodi v družini, ko na novo zboli družinski član), se otroku karantena podaljša. Otroku se karantena zaključi, ko mine 10 dni od zadnjega visoko rizičnega tesnega stika z novo potrjenim bolnikom s covid-19.
* Ob zaključku karantene je priporočeno testiranje na okužbo z virusom SARS-CoV-2.

Če je vaš otrok ob zaključku karantene na domu zdrav, se vrne k vsakodnevnim aktivnostim. Ostali člani gospodinjstva, s katerimi živi otrok, ki preživlja karanteno na domu, lahko v času njegove karantene na domu normalno izvajajo vsakodnevne aktivnosti, razen če otrok ne razvije simptomov oz. znakov bolezni covid-19.

**Kako postopati, če otrok razvije simptome oz. znake bolezni covid-19?**

V obdobju 14 dni od zadnjega visoko rizičnega tesnega stika z osebo s covid-19 pozorno spremljajte otrokovo zdravstveno stanje.

Če se v tem času pojavijo simptomi ali znaki bolezni covid-19 (slabo počutje, prehladni znaki, kašelj, vročina, težko dihanje, glavobol, bolečine v mišicah, izguba vonja ali okusa, bolečine v žrelu ...), **naj otrok ostane doma** in **pokličite osebnega ali dežurnega zdravnika**, kjer boste prejeli nadaljnja navodila. Zdravniku povejte, da je oziroma je bil otrok v karanteni na domu. Zdravnik bo ocenil, ali je potrebna napotitev na vstopno točko zdravstvenega doma za odvzem brisa.

**Kako pridobite Izjavo o karanteni na domu za otroka (tudi kot dokazilo o varstvu otroka) in zaposlene?**

Izjava o karanteni na domu za vašega otroka predstavlja tudi dokazilo o varstvu otroka za uveljavljanje pravice pri delodajalcu. Obrazec za pridobitev Izjave o karanteni na domu je dostopen preko naslednje spletne strani: https://e-uprava.gov.si/podrocja/sociala-zdravje-smrt/zdravje/potrdilo-o-karanteni.html.

Ključne informacije o koronavirusu SARS-CoV-2 so dostopne na naslednji povezavi: <https://www.nijz.si/sl/koronavirus-2019-ncov>.

Z lepimi pozdravi,

ime in priimek ravnatelja

## Predlog obvestila za starše otrok/učencev/dijakov in zaposlene o preklicu karantene na domu

Spoštovani starši in zaposleni,

pri osebi s sumom na covid-19, s katero je bil vaš otrok oz. ste bili v visoko rizičnem tesnem stiku v vzgojno-izobraževalnem zavodu, je bila diagnoza ovržena.

Skladno z navodili Nacionalnega inštituta za javno zdravje (*Navodila vzgojno-izobraževalnim zavodom (VIZ) ob sumu ali potrjenem primeru okužbe s SARS-CoV-2 v zavodu*) se vašemu otroku oz. vam s tem pismom prekinja karantena na domu. To pomeni, da z varstvom oz. poukom nadaljujemo v zavodu od datum naprej.

Ključne informacije o koronavirusu SARS-CoV-2 so dostopne na naslednji povezavi:

<https://www.nijz.si/sl/koronavirus-2019-ncov>.

Z lepimi pozdravi,

ime in priimek ravnatelja